Simona Halep (32 de ani) a luat o nouă hotărâre radicală şi vinde tot ce are în România. Fosta campioană de la Wimbledon şi Roland Garros renunţă la toate afacerile pe care le are în ţară. Ea tocmai a încasat milioane de euro.
Pe durata suspendării primite în cazul de dopaj, „Simo” a decis să se mute definitiv în Dubai. Şi-a cumpărat o locuinţă în Emirate şi a început să renunţe la casele de lux pe care le avea în Bucureşti.
Simona Halep a luat o nouă hotărâre radicală şi vinde tot ce are în România
Halep şi-a vândut deja vila situată pe malul lacului Snagov. Mastodontul are 9 camere, aflat pe un domeniu de 10.000 de metri pătraţi, i-ar fi adus Simonei aproximativ 4.2 milioane de euro.
Săptămâna trecută, fostul lider WTA a mai finalizat o tranzacţie uriaşă. Jurnaliştii de la bizbrasov.ro anunţă că Halep a semnat actele pentru vânzarea hotelului pe care îl avea de cinci ani în Constanţa. O firmă i-a plătit aproximativ 3 milioane de euro.
Sursa citată anterior a precizat că Simona Halep a scos la vânzare şi hotelul pe care îl deţine în Piatra Neamţ. Nu se cunoaşte preţul pe care îl doreşte, dar banii ar urma să îi investească într-un alt domeniu.
Simona Halep are în prezent o avere estimată la 48-52 de milioane de euro. Ea ocupă locul 198 în TOP 300 Capital. În vârstă de 32 de ani, Halep a câștigat 40.226.687 de dolari din tenis. Suma care a intrat în conturile ei a fost semnificativ mai mică după ce a fost impozitată.
Simona Halep, anunţ despre viitorul ei
Simona Halep a făcut un anunţ despre viitorul ei după ce a fost nevoită să se retragă de la Trophee Clarins. Sportiva a făcut o postare pe rețelele de socializare în care a explicat ce s-a întâmplat la duelul din primul tur al turneului menționat anterior.
Simona nu a putut continua partida cu McCartney Kessler, din primul tur de la Trophee Clarins. După ce a câştigat primul set, românca s-a retras în setul secund, acuzând o accidentare la genunchiul stâng.
Simona Halep a explicat, în postarea de pe rețelele de socializare, că durerea de genunchi a revenit la partida cu McCartney Kessler și că nu a mai putut continua duelul. Totodată, aceasta a dat asigurări că nu se va da bătută și va reveni, mai puternică, la următorul turneu.
„Ei bine, ieri nu a decurs așa cum am sperat pe teren. Durerea de genunchi, care persistă încă de la Miami, a revenit și, din păcate, nu am putut continua. Nu este modul în care mi-aș fi dorit să-mi petrec timpul la Paris, dar nimeni nu a spus că această revenire va fi ușoară. Voi rămâne și voi continua să lucrez și voi continua să cred în călătoria mea. Mulțumesc celor care mă susțin, văd mesajele voastre și înseamnă totul pentru mine”, a fost mesajul Simonei Halep de pe Instagram.